Μοσχαράκι κρεμμυδάτο με εσπεριδοειδή και καρότα
Απίθανο μοσχαράκι, που συνδυάζει τη γλύκα των κρεμμυδιών και του καρότου με το άρωμα και τη φρεσκάδα των εσπεριδοειδών.
1 κιλό μοσχαρίσια ελιά, σε κομμάτια 3 εκ., 500 γρ. κρεμμύδια, ψιλοκομμένα, 2 σκελίδες σκόρδο, ψιλοκομμένες, 70 ml μπράντι, 50 ml χυμός λεμονιού, 600 ml ανάμεικτος φρεσκοστυμμένος χυμός από πορτοκάλι και μανταρίνι, 3 κουτ. γλυκού ανάμεικτο ξύσμα λεμονιού, πορτοκαλιού και μανταρινιού, 150 γρ. καρότα ολόκληρα, καθαρισμένα, 1 κουτ. γλυκού πικάντικη πάπρικα, 1/2 μάτσο φρέσκος κόλιανδρος ή δυόσμος, ψιλοκομμένος, 60 ml ελαιόλαδο, αλάτι, φρεσκοτριμμένο πιπέρι
Αλατοπιπερώνουμε το μοσχάρι.Σε μια φαρδιά κατσαρόλα ζεσταίνουμε το λάδι σε δυνατή φωτιά και σοτάρουμε το κρέας για 4-5 λεπτά, μέχρι να ροδίσει.Το βγάζουμε με τρυπητή κουτάλα σε ένα σκεύος.Στην ίδια κατσαρόλα και στο ίδιο λάδι σοτάρουμε τα κρεμμύδια με το σκόρδο και αλάτι για 6-8 λεπτά, ανακατεύοντας.Ξαναβάζουμε το κρέας στην κατσαρόλα, ρίχνουμε το μπράντι και αφήνουμε 2 λεπτά, να εξατμιστεί το αλκοόλ.Προσθέτουμε τους χυμούς, τα καρότα, την πάπρικα, μετριάζουμε τη φωτιά και μαγειρεύουμε για 1 ώρα ή μέχρι να γίνει το κρέας.Βγάζουμε τα καρότα και τα βάζουμε στον κάδο του πολυκόφτη.Προσθέτουμε και 1 κουτάλα από το ζουμί της κατσαρόλας και τα χτυπάμε μέχρι να σχηματιστεί μια λεία σάλτσα.Περιχύνουμε το φαγητό, πασπαλίζουμε με το αρωματικό και αποσύρουμε από τη φωτιά.
Καρότα,Κρεμμύδι,Μοσχάρι